31992R1613
L 170/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1613/92 НА КОМИСИЯТА
от 24 юни 1992 година
за изменение на Регламент (ЕИО) № 3556/87 за определяне на допълнителни подробни правила за прилагане на режима на сертификати за предварително фиксиране за някои продукти от сектора на зърнените култури, изнасяни под формата на тестени изделия и включени в подпозиции 1902 11 00 и 1902 19 от Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2727/75 на Съвета от 29 октомври 1975 г. относно общата организация на пазара на зърнени култури (1), последно изменен с Регламент (ЕИО) № 674/92 (2), и по-специално член 24 от него,
като има предвид, че с Регламент (ЕИО) № 3556/87 на Комисията (3), последно изменен с Регламент (ЕИО) № 4057/87 (4), бяха определени допълнителни подробни правила относно прилагането на режима на сертификати за предварително фиксиране за някои продукти от сектора на зърнените култури, изнасяни под формата на тестени изделия и включени в подпозиции 1902 11 00 и 1902 19 от Комбинираната номенклатура; като има предвид, че въпросният регламент не се прилага от 30 април 1988 г.;
като има предвид, че са необходими познания за предварителното фиксиране във връзка с прилагането на точка 6 от споразумението между Съединените американски щати и Европейската общност относно тестените изделия;
като има предвид, че Италианската република продължи да изпраща на Комисията информация за сертификатите за предварително фиксиране по отношение на тестените изделия, които се изнасят за Съединените американски щати; като има предвид, че също така е необходимо да се разполага с информация за предварителното фиксиране, осъществявано в другите държави-членки;
като има предвид, че предвидените в настоящия регламент мерки са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 3556/87 се изменя, както следва:
1.
В член 1, букви а) и б) се заменят със следното:
„В раздел 20 от заявлението за сертификата за предварително фиксиране и в самия сертификат, предвиден в Регламент (ЕИО) № 1760/83 на Комисията, се посочва единствено, че продуктите са включени в подпозиции 1902 11 00 и 1902 19 от Комбинираната номенклатура; в раздел 7 се попълва „Съединени американски щати“ или „други страни, с изключение на Съединените американски щати“. Сертификатът съдържа задължение износът да бъде извършен съгласно посоченото.“;
2.
в член 3, параграф 1, второто тире се заменя със следното:
„Количествата тестени изделия, включени в подпозиции 1902 11 00 и 1902 19 от Комбинираната номенклатура, по отношение на които размерът на възстановяването при износ е предварително определен, датата, на която декларацията за износ на тестените изделия за Съединените американски щати е приета от митническите власти и датата, на която използваният сертификат за предварително фиксиране е представен.“;
3.
в член 3, параграф 2, втора алинея „ГД III/B/2“ се заменя с „ГД III/C/2“;
4.
в член 4, втори параграф се заменя със следното:
„Прилага се за сертификати, за които се подават заявления от 1 юли 1992 година нататък.“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 юни 1992 година.